Aldeyjarfoss
Aldeyjarfoss je vodopad na području Islandske visoravni, na sjeveru Islanda. Smješten je na sjevernom kraju Ceste F26. Pokazao se vrlo privlačnim zbog kontrasta između crnih bazaltnih stupova koji ga uokviruju i zapjenjene bijele vode. U tom smislu podsjeća na mnogo manji Svartifoss u Nacionalnom parku Skaftafell. Rijeka Skjálfandafljót ovdje pada približno 20 m. Bazalt pripada polju lave zvanom Frambruni, koje se ovdje u južnom dijelu zove Suðurárhraun. Rijeka je također usjekla pseudokrater. Nizvodno je još jedan veliki vodopad, Goðafoss.